‘ปาร์คกิ้ง’พ่นพิษเจนเนอรัล บอร์ดแสดงสปิริตยกทีมออก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — “ปาร์คกิ้ง” พ่นพิษ กรรมการเจนเนอรัลฯ แสดงสปิริตลาออกกราวรูด 6 คน “พล.ท.จิระเดช โมกขะสมิต” ประธานนำทีมออก
นางวิสัจจา คชเสนา ผู้อำนวยการฝ่ายบัญชีและการเงิน บริษัท เจนเนอรัล เอนจิเนียริ่ง (GEN) เปิดเผยว่า การประชุมคณะกรรมการ (บอร์ด) วันที่ 6 ต.ค.ที่ผ่านมา รับทราบการลาออกของกรรมการจำนวน 4 คน มีผลตั้งแต่วันที่ 4 ต.ค.ที่ผ่านมา
ทั้งนี้ กรรมการที่ลาออกประกอบด้วย พล.ท.จิระเดช โมกขะสมิต ลาออกจากตำแหน่งประธานกรรมการและประธานกรรมการตรวจสอบ น.ส.รุ่งระวี เอี่ยมพงษ์ไพฑูรย์ ลาออกจากกรรมการ นายพริษฐ์ ทีฆคีรีกุล กรรมการอิสระ และ น.ส.พิณนภา งานสุจริต ลาออกจากตำแหน่งกรรมการอิสระและกรรมการตรวจสอบ
คณะกรรมการมีมติตั้งกรรมการใหม่ มีผลวันที่ 6 ต.ค. โดยแต่งตั้งนายชำนาญ โชติค้ำวงศ์ เข้าดำรงตำแหน่งกรรมการอิสระและประธานกรรมการตรวจสอบแทน พล.ท.จิระเดช นายอภินันทกานต์ พงศ์สถาบดี เป็นกรรมการแทน น.ส.รุ่งระวี และนายธกร เลาหพงศ์ชนะ ดำรงตำแหน่งกรรมการอิสระและกรรมการตรวจสอบแทน น.ส.พิณนภา
รายงานข่าวจาก GEN เปิดเผยว่า การลาออกของกรรมการทั้ง 4 คนและแต่งตั้งกรรมการใหม่ เป็นการปรับโครงสร้างบอร์ดใหม่ให้กระชับ และแสดงความรับผิดชอบปัญหาบริษัท ปาร์คกิ้ง แมนเนจเม้นท์ที่ GEN เข้าไปร่วมลงทุนสัมปทานอาคารจอดรถสนามบินสุวรรณภูมิที่มีปัญหาขณะนี้
นายฉาย บุนนาค กรรมการ กล่าวว่า ได้ยื่นหนังสือลาออกเพื่อแสดงความรับผิดชอบต่อปัญหาปาร์คกิ้งฯ
นายจำนงค์ พุทธิมา กล่าวว่า ได้ยื่นหนังสือลาออกเช่นกัน เนื่องจากติดภารกิจ
นางชวนพิศ ฉายเหมือนวงศ์ กรรมการผู้จัดการ บริษัท พี พลัส พี (PLUS) กล่าวว่า บอร์ดบริษัทไม่มีการลาออกเพื่อรับผิดชอบต่อกรณีปาร์คกิ้งฯ ซึ่งครึ่งหนึ่งของบอร์ดเป็นกรรมการใหม่ที่เพิ่งเข้ามา 
สำหรับการเสนอขายหุ้นเพิ่มทุน GEN ขายได้ทั้งหมด 2,817.35 ล้านบาท ได้รับเงินสุทธิ 168.85 ล้านบาท